Jroning agama Katulik, béatifikasi (saka basa Latin "beatus", sing bungah) iku sawijining pangakuan utawa pratélan sing diwènèhaké déning gréja marang wong sing wis nilar donya yèn wong kasebut iku wong sing bungah. Béatifikasi diwènèhaké marang wong sing dianggep wis nyambut gawé sregep kanggo kabecikan utawa duwé kamirungganan sacara spiritual. Beatifikasi merlokaké bukti arupa mukjizat (kejaba jroning kasus martir), minangka bukti yèn wong sing dianggep suci iku wis ana ing swarga lan bisa nyembahyangaké wong liya.